ข้อบัญญัติองค์การบริหารส่วนตำบลแม่เหียะข้อบัญญัติองค์การบริหารส่วนตำบลแม่เหียะเรื่องกำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิด หรือบางประเภทในพื้นที่บางส่วนในท้องที่ตำบลแม่เหียะอำเภอเมืองเชียงใหม่ จังหวัดเชียงใหม่ พ.ศ. ๒๕๔๙ อาศัยอำนาจตามความในมาตรา ๑๐ (๒) แห่งพระราชบัญญัติควบคุมอาคารพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕ อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๔๘ และมาตรา ๕๐ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย และมาตรา ๗๑ แห่งพระราชบัญญัติสภาตำบลและองค์การบริหารส่วนตำบลพ.ศ. ๒๕๓๗ ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่๕) พ.ศ. ๒๕๔๖ องค์การบริหารส่วนตำบลแม่เหียะโดยความเห็นชอบของสภาองค์การบริหารส่วนตำบลแม่เหียะนายอำเภอเมืองเชียงใหม่คณะกรรมการควบคุมอาคารและได้รับอนุมัติจากรัฐมนตรีว่าการกระทรวงมหาดไทยจึงตราข้อบัญญัติไว้ดังต่อไปนี้ข้อ ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลแม่เหียะเรื่อง กำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลแม่เหียะ อำเภอเมืองเชียงใหม่ จังหวัดเชียงใหม่ พ.ศ.๒๕๔๙ข้อ ๒[๑]ข้อบัญญัติองค์การบริหารส่วนตำบลแม่เหียะนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ใช้กฎกระทรวงกำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลหนองหาร ตำบลป่าไผ่ตำบลสันทรายหลวง ตำบลหนองจ๊อม ตำบลสันนาเม็ง ตำบลสันทรายน้อย ตำบลสันพระเนตร อำเภอสันทรายตำบลเหมืองแก้ว ตำบลริมใต้ ตำบลแม่สา ตำบลดอนแก้ว อำเภอแม่ริม ตำบลสันผีเสื้อ ตำบลป่าตันตำบลช้างเผือก ตำบลฟ้าฮ่าม ตำบลสุเทพ ตำบลหนองป่าครั่ง ตำบลศรีภูมิ ตำบลช้างม่อย ตำบลวัดเกตตำบลพระสิงห์ ตำบลช้างคลาน ตำบลท่าศาลา ตำบลหายยา ตำบลหนองหอย ตำบลป่าแดด ตำบลแม่เหียะอำเภอเมืองเชียงใหม่ ตำบลสันปูเลย อำเภอดอยสะเก็ด ตำบลสันกลาง ตำบลต้นเปา อำเภอสันกำแพงตำบลไชยสถาน ตำบลท่าวังตาล ตำบลหนองผึ้ง ตำบลป่าบง ตำบลยางเนิ้ง ตำบลชมภู ตำบลดอนแก้วตำบลหนองแฝก ตำบลสารภี ตำบลขัวมุง ตำบลท่ากว้าง อำเภอสารภี ตำบลหนองควาย ตำบลน้ำแพร่ตำบลสันผักหวาน ตำบลบ้านแหวน ตำบลสบแม่ข่า ตำบลขุนคง ตำบลหางดง และตำบลหนองแก๋วอำเภอหางดง จังหวัดเชียงใหม่ พ.ศ. ๒๕๔๗ บังคับในเขตองค์การบริหารส่วนตำบลแม่เหียะ เว้นแต่ที่ขัดหรือแย้งกับข้อบัญญัตินี้ข้อ ๔ ในข้อบัญญัตินี้ภายในบริเวณที่ ๑หมายความว่า พื้นที่ภายในบริเวณแนวเขตองค์การบริหารส่วนตำบลแม่เหียะ เว้นแต่บริเวณที่๒ภายในบริเวณที่ ๒หมายความว่า พื้นที่บริเวณดังต่อไปนี้ทิศเหนือ จดเส้นขนานระยะ ๕๐๐ เมตร กับเขตทางหลวงชนบทหมายเลข ชม.๓๐๒๙ ฟากเหนือทิศตะวันออก จดเส้นแบ่งเขตระหว่างตำบลแม่เหียะ กับตำบลป่าแดดทิศใต้ จดเส้นขนานระยะ ๕๐๐ เมตร กับเขตทางหลวงชนบทหมายเลข ชม. ๓๐๒๙ ฟากใต้ทิศตะวันตก จดเขตทางหลวงแผ่นดินหมายเลข ๑๐๘ ฟากตะวันออกทั้งนี้ตามแผนที่ท้ายข้อบัญญัตินี้ข้อ ๕ ให้กำหนดพื้นที่บางส่วนในท้องที่ตำบลแม่เหียะอำเภอเมืองจังหวัดเชียงใหม่ จังหวัดเชียงใหม่ ภายในบริเวณแนวเขตแผนที่ท้ายข้อบัญญัตินี้เป็นบริเวณห้ามก่อสร้างอาคารชนิดและประเภท ดังต่อไปนี้(๑) ภายในบริเวณที่ ๑ ห้ามบุคคลใดก่อสร้างอาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่ ๓๐๐ ตารางเมตรขึ้นไป(๒) ภายในบริเวณที่ ๒ ห้ามบุคคลใดก่อสร้างอาคารดังต่อไปนี้(ก) อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังเกิน ๑๐,๐๐๐ ตารางเมตร(ข) อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่ ๓๐๐ ตารางเมตร แต่ไม่เกิน ๑๐,๐๐๐ ตารางเมตรเว้นแต่อาคารพาณิชยกรรมประเภทค้าปลีกค้าส่งนั้น เป็นไปตามข้อกำหนดในข้อ ๒ (๒) (ข) ของกฎกระทรวงตามข้อ๓ ของข้อบัญญัตินี้ข้อ ๖ ให้นายกองค์การบริหารส่วนตำบลแม่เหียะ เป็นผู้รักษาการตามข้อบัญญัตินี้ประกาศณ วันที่ ๒ มิถุนายน พ.ศ. ๒๕๔๙ธนวัฒน์ยอดใจนายกองค์การบริหารส่วนตำบลแม่เหียะ[เอกสารแนบท้าย]๑.แผนที่ท้ายข้อบัญญัติตำบล กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิด หรือบางประเภทในพื้นที่บางส่วนในท้องที่ตำบลแม่เหียะ อำเภอเมืองเชียงใหม่ จังหวัดเชียงใหม่ พ.ศ. ๒๕๔๙(ดูข้อมูลจากภาพกฎหมาย)นันทนา/ผู้จัดทำ๒๖ มิถุนายน ๒๕๔๙[๑]ราชกิจจานุเบกษา เล่ม ๑๒๓/ตอนพิเศษ ๗๑ ง/หน้า ๑๗/๒๑ มิถุนายน ๒๕๔๙